Wikipedia:Kandidaatartikels vir voorblad/2008 - Wikipedia\n3 Swabies-Alemanniese Karnaval\n8 Slawiese mitologie\n15.1 Hamlet #2\n17 Russiese Rewolusie (1917)\n18 Mars (planeet)\n19 Duitse Demokratiese Republiek\n22 Suid-Afrikaanse militêre dekorasies: 2003-\n23 USS Constitution\n24 Olimpiese Somerspele 2008\n26 Paralimpiese Somerspele 2008\n29 Cité de Carcassonne\n30 Staafkerk van Borgund\n31 Verenigde Party\n35 Paryse Metro\nOndersteun - --Voyageur 23:47, 18 Desember 2007 (UTC)\nReykjavík is tans een van die opwindendste stede in Europa en die eerste in 'n reeks artikels wat eerder oorspronklike werk van ons eie Wikipedia as vertalings van ander projekte sal wees. Ek weet nie hoekom nie - maar dit is in elk geval ook 'n tipiese Kersfees- of Nuwejaarsartikel... --Voyageur 23:47, 18 Desember 2007 (UTC)[reply]\nOndersteun - --Voyageur 23:53, 18 Desember 2007 (UTC)\nGekant - Nominasie word teruggetrek, artikel sal op 'n latere tydstip hersien word. --Voyageur 14:39, 30 Desember 2007 (UTC) (nominasie op 13 Januarie 2008 hernu , na artikel uitgebrei is. - Anrie).[reply]\nKommentaar - Indien die artikel nie ander gelowe se kloosters gaan behandel alvorens hy as voorbladkandidaat aangestel word nie, sal die titel van die artikel gewysig moet word om die inhoud te weerspieël. Anrie 11:04, 28 Desember 2007 (UTC)[reply]\nOndersteun - hansjoseph 09:31, 13 Januarie 2008 (UTC)[reply]\nOndersteun — Adriaan (S★B) 13:57, 13 Januarie 2008 (UTC)[reply]\nOndersteun - laurens 17:04, 20 Januarie 2008 (UTC)[reply]\nAangestel as voorbladartikel van week 4. (Nie self deurgelees nie, maar ek glo en vertrou die ondersteuners het.) Anrie 09:54, 19 Januarie 2008 (UTC)[reply]\nOndersteun Hierdie artikel is reeds vroeër per ongeluk as "voorbladartikel" gelys maar het nogtans nooit op die voorblad verskyn nie. Dit is meer of min 'n vertaling van die Duitse artikel Schwäbisch-alemannische Fastnacht wat as "leeswaardig" geklassifiseer is. --Voyageur 00:21, 13 Januarie 2008 (UTC)[reply]\nOndersteun - dis nou interessant - ek weet nie hoe dit op die lys van artikels wat reeds geplaas is geland het nie maar dara is geen voorblad sjabloon wat daarna skakel nie - dit was dus foutief so gelys. laurens 13:47, 13 Januarie 2008 (UTC)[reply]\nOndersteun — Adriaan (S★B) 13:54, 13 Januarie 2008 (UTC)[reply]\nAangestel as voorbladartikel vir week 5 van 2008. - Anrie 13:07, 25 Januarie 2008 (UTC)[reply]\nOndersteun - laurens 06:57, 19 Januarie 2008 (UTC)[reply]\nOndersteun - paar rooi skakels uithaal? hansjoseph 09:45, 19 Januarie 2008 (UTC)[reply]\nAangestel as voorbladartikel vir week 6 -- Anrie 08:55, 1 Februarie 2008 (UTC)[reply]\nOndersteun - Breedvoerige artikel oor interessante onderwerp met ondersteunende artikels oor taal, hoofstad ens. laurens 16:28, 20 Januarie 2008 (UTC)[reply]\nOndersteun - Anrie 08:40, 13 Februarie 2008 (UTC)[reply]\nAangestel as voorblad artikel van week 8 van 2008. - Anrie 08:07, 15 Februarie 2008 (UTC)[reply]\nOndersteun - Ek het die artikel nou gebring tot 'n punt waar ander dit bietjie moet hersien. Dit is grootliks 'n vertaling van die Engelse artikel wat daar 'n voorblad artikel is. Ek het wel hier en daar gebreke in die Engelse artikel aangespreek. Verder is heelwat ondersteunende artikels oor Japanse onderwerpe geskryf. Baie van dié is tans slegs saadjies, maar ek het meestal probeer om darem bietjie nuttige inligting in die korter artikelformaat te verskaf. Baie van die saadjies handel ook oor interessante onderwerpe wat ons mettertyd kan uitbrei - van dié het op sigself voorblad potensiaal. laurens 14:07, 9 Februarie 2008 (UTC)[reply]\nKommentaar - Ek wil net bietjie aan 'n artikel werk voordat ek hierdie artikel hersien (my wiki-tyd is ongelukkig bietjie beperk deesdae). Ek sal my bes probeer om dit hier teen Woensdag te begin doen. Anrie 07:43, 18 Februarie 2008 (UTC)[reply]\nOndersteun - Alhoewel hierdie artikel duidelik taalkundig beter versorg was as van jou ander artikels, waarvoor ek baie dankbaar is, dankie Laurens, was deer steeds 'n hele aantal onvertaalde terme. Ons Geselshoekie is nie net daar om mooi te lyk nie! Vra gerus wanneer jy vashaak by 'n anderstalige term, sodat die kwaliteit van ons artikels 'n konstante hoogte geniet. Klaar gekla! Dankie vir die vertaling, Laurens, dit lyk baie goed. Anrie 15:55, 21 Februarie 2008 (UTC)[reply]\nOndersteun - Sou graag wou sien dat ons so 'n bietjie artikels oor ander onderwerp ook op die voorblad sien. --RAM 16:42, 21 Februarie 2008 (UTC)[reply]\nAangestel as voorblad artikel van week 9 van 2008. - Anrie\nOndersteun - 'n baie interessante artikel. Ek is gewoonlik bietjie bekommerd oor die gebruik van Afrikaanse terminologie in sulke spesialistiese onderwerpe, maar dit blyk dat die vertaler van die artikel, Byeboer, weet waarvan hy praat. Anrie 11:43, 5 Maart 2008 (UTC)[reply]\nOndersteun - Vind dit interessant en is 'n onderwerp wat geredelik toeganklik is vir die leek. --RAM 12:17, 5 Maart 2008 (UTC)[reply]\nOndersteun - --Voyageur 16:05, 6 Maart 2008 (UTC)[reply]\nAangestel as voorbladartikel van week 11 van 2008. Anrie 07:31, 7 Maart 2008 (UTC)[reply]\nOndersteun - Interessante artikel wat die onderwerp goed dek (in my opinie (met my beperkte kennis oor die onderwerp)). Die taalgebruik (dink ek) is baie goed vir 'n vertaalde artikel. Ek sien die bronartikel is 'n A-artikel by die en.wp (slegs een minder as 'n Featured article). Reeds 'n aantal ondersteunende artikels, wat altyd 'n pluspunt is. Anrie 05:30, 6 Maart 2008 (UTC)[reply]\nOndersteun - --Voyageur 16:06, 6 Maart 2008 (UTC)[reply]\nAangestel as voorbladartikel van week 12 van 2008. Anrie 07:49, 14 Maart 2008 (UTC)[reply]\nGeen verwysings/bronnelys. Anrie 12:24, 27 Februarie 2007 (UTC)[reply]\nOndersteun - Ek het hierdie artikel nou aansienlik uitgebrei m.b.v. die Engelse artikel (wat self 'n Featured Article is). Ek het egter hier en daar onaangehaalde aanhalings en bewerings uitgelaat (vir sommige het ek bronne kon vind en dit so aangedui). Die spelling van plekke/persone se name is nagevors om te verseker dat die korrekte (m.a.w. verifieerbare) Afrikaanse spelling gebruik is. Ek het diskresie gebruik waar daar meer as een aanvaarbare vorm was en wanneer ek gehuiwer het, het ek ietsie eerder uitgelaat wanneer dit nie so belangrik was nie (alhoewel ek hier en daar ook bietjie diskresie gebruik het met die spelling van 'n klein dorpie of twee). Die artikel besit nou 'n uitgebreide verwysings- en bronnelys. Anrie 09:03, 8 Februarie 2008 (UTC)[reply]\nKommentaar - Die artikel kort nog 'n verwysing na Suid-Afrika se betrokkenheid by die diplomatieke onderhandelinge met Libië. --Voyageur 16:08, 6 Maart 2008 (UTC)[reply]\nHoe nou? Ek bedoel, my kennis hieroor is beperk (eintlik minder as niks), so ek weet nie na wat jy nou presies verwys nie. Ek het bietjie rondgesnuffel en gevind dat a)Mandela so 10 jaar terug 'n omstrede besoek aan die land gebring het, b) Libië die militêre vleuel van die ANC tydens apartheidsjare ondersteun het en c)dat SA skepties is/was oor Ghadaffi se US of Africa-plan. Maar ek dink nie jy verwys na enige van hierdie nie.\nAs jy natuurlik oor die nodige inligting beskik is jy meer as welkom om dit self by te voeg. Anrie 16:41, 6 Maart 2008 (UTC)[reply]\nEk het na hierdie verwys: Blair thanks Mandela.... Sal nog 'n bietjie rondsnuffel en die storie later byvoeg. --Voyageur 16:52, 6 Maart 2008 (UTC)[reply]\nDankie, ek sal ook bietjie rondkyk later - dit help darem as mens weet waarvoor om te soek :) Anrie 16:54, 6 Maart 2008 (UTC)[reply]\nEk het die inligting nou bygevoeg. Anrie 10:27, 12 Maart 2008 (UTC)[reply]\nAs daar dan geen besware is nie sal ek graag die artikel as voorbladartikel vir week 14 wil gebruik. Anrie 08:34, 20 Maart 2008 (UTC)[reply]\nAangestel as voorbladartikel van week 14 vir 2008. Anrie\nOndersteun — Adriaan (S★B) 15:39, 6 Oktober 2007 (UTC) Gekant — Adriaan (S★B) 15:51, 6 Oktober 2007 (UTC)[reply]\nJammer, maar hierdie artikel is nog nie volledig nie - dit bespreek nog nie eers die Asiatiese oorlogstoneel nie. Ek hoop om die artikel egter gou na my eksamens af te handel. Anrie 15:48, 6 Oktober 2007 (UTC)[reply]\nOh ok. — Adriaan (S★B) 15:51, 6 Oktober 2007 (UTC)[reply]\nOndersteun - 'n Vertaling van dié Engelse artikel: die spesifieke weergawe is as 'n "good article" aangewys (ek sien die huidige weergawe is intussen weer terug na 'n B-klas artikel geklassifiseer). Alhoewel dit 'n vertaling is, besit ek tuis self 'n reeks boeke oor die Tweede Wêreldoorlog (of spesifieke gebeurtenisse in die oorlog), dus kan ek help om bevraagtekende inligting aan te spreek of inlyn-verwysings by te voeg waar dit nodig geag word. Ek verwag dat sommige mense moontlik nie gelukkig gaan wees met die lengte van die artikel nie (teen 158 kG is dit ons langste artikel), maar ek dink dat as daar darem nou een artikel is wat lank kan wees, dan is dit een oor 'n gebeurtenis wat 6+ jaar van amper konstante aksie dek. Ek besef daar is 'n hele aantal rooi skakels: ek sal probeer om van die belangrikste in te kleur in die komende paar weke (klem op "probeer"), maar ek dink dat die artikel in sy geheel die onderwerp goed (alhoewel vlugtig) dek. Anrie 10:16, 12 Maart 2008 (UTC)[reply]\nEk sien die artikel is nou al deur 'n aantal gebruikers geproeflees/gewysig/bewerk. Indien daar geen besware is nie, sal ek hierdie artikel graag as voorbladartikel vir week 15 wil gebruik. Anrie 11:34, 27 Maart 2008 (UTC)[reply]\nAangestel as voorbladartikel vir week 15 van 2008 Anrie (kontak) 23:10, 29 Maart 2008 (UTC)[reply]\nOndersteun - laurens 10:46, 28 Desember 2007 (UTC)[reply]\nOndersteun - --Voyageur 12:11, 30 Desember 2007 (UTC)[reply]\nGekant - Sjoe! Die rooi tekentjie lyk darem maar drasties! Ek wou oorspronklik dié artikel vanaand opstel as voorbladartikel vir volgende week, maar daar is 'n paar onduidelike sinne wat eers gekorrigeer moet word voordat dit kan gebeur. Ek hou nie daarvan om tot Sondagaand te wag voor ek die sjabloon skep nie, maar ek is nie môre hier nie. Indien dit nie teen Sondag verbeter is nie, is dit miskien wys om liewer Los Angeles weereens te gebruik en die artikel deur die volgende week te poets en dan die daaropvolgende week te gebruik. Anrie 22:15, 11 Januarie 2008 (UTC)[reply]\nEk stem saam ons kan dit nog bietjie bak voor ons dit op die voorblad plaas. laurens 13:48, 13 Januarie 2008 (UTC)[reply]\nOndersteun — Adriaan (S★B) 13:55, 13 Januarie 2008 (UTC)[reply]\nAangewys as voorbladartikel vir week 17 van 2008 - Anrie (kontak) 19:58, 3 Mei 2008 (UTC)[reply]\nOndersteun - Die bestaande Afrikaanse artikel wat reeds lank terug geskep is, is nou opgeknap, grootliks gebaseer op die Engelse weergawe wat daar, en elders, 'n voorblad artikel is. 'n Aantal ondersteunende artikels en saadjies, hoofsaaklik oor taalkundige konsepte, is geskep. Die saadjies dra darem almal die essensie van die konsep oor en is net reg vir iemand wat meer in die onderwerp belangstel om uit te brei. Natuurlik is daar steeds 'n paar rooi skakels. Ek het meeste van die kleiner dorpies "ontskakel" aangesien ek twyfel of ons binnekort daarby gaan uitkom. Taalkundige terme soos die verskillende soorte klanke het ek maar vir eers as rooi skakels gelaat, hopelik kom ons wel by hulle uit. 'n Goeie proeflees sal dalk help en as iemand oor die Sweedse skrywers (Gustaf FrödingSelma Lagerlöf, August Strindberg), Nordiese Lande en ander onderwerpe wat steeds as rooi skakels vertoon wil skryf sal dit ook gaaf wees. Hopelik dien die artikel ook as voorbeeld vir die struktuur en inhoud vir ander taalartikels. Die artikel pas ook mooi in by die groepie artikels oor Skandinawië wat ons besig is om op te bou. laurens (kontak) 11:51, 30 Maart 2008 (UTC)[reply]\nAangestel as voorbladartikel vir week 18 van 2008. - Anrie (kontak) 20:02, 3 Mei 2008 (UTC)[reply]\nSal graag 'n bietjie 'n artikel met tegniese inhoud op die voorblad wil sien --RAM 18:55, 26 Maart 2008 (UTC)[reply]\nOndersteun hansjoseph (kontak) 10:42, 8 Mei 2008 (UTC)[reply]\nAangestel as voorbladartikel vir week 20 van 2008. - Anrie (kontak) 07:45, 9 Mei 2008 (UTC)[reply]\nOndersteun - – Hierdie ongetekende kommentaar is deur 79.200.92.201 (Bespreking • Bydraes) gelewer.\nOndersteun - 'n Baie goeie artikel, alhoewel 'n algemene bronnelys gaaf sou gewees het. Anrie (kontak) 14:50, 14 Mei 2008 (UTC)[reply]\nAangestel as voorbladartikel vir week 21 van 2008. - Anrie (kontak) 07:07, 15 Mei 2008 (UTC)[reply]\nOndersteun - 'n Vertaling van hierdie Engelse artikel (self 'n Featured article). Ek hoop ek het my goed van my taak gekwyt, maar dit voel asof ek het: dit was lank laas dat ek so lekker kleurvolle taal in 'n artikel gebruik het. Die artikel bied 'n oorsig van die toneelstuk, asook verskeie interpretasies daarvan (polities, feministies, ens.) en bespreek die mees vername produksies en verwerkings kortliks. My Pharos was maar altyd byderhand, dus is ek redelik 100% van al my vertalings (het onlangs ook 'n tweetalige biblioteekwoordeboek aangeskaf wat handig te pas gekom het).\nEk keer gewoonlik na 'n paar dae terug na 'n artikel, wanneer ek nie meer so presies weet wat dit veronderstel is om te sê nie (anders sukkel mens om spel- en tikfoute raak te sien), maar ek is nie vir die volg. paar weke hier nie, dus nomineer ek dit maar solank vir diegene wat wel die tyd het om 'n ogie te gooi. Anrie (kontak) 22:56, 29 Maart 2008 (UTC)[reply]\nAangestel as voorbladartikel van week 23 vir 2008. - Anrie (kontak) 11:14, 28 Mei 2008 (UTC)[reply]\nOndersteun - Seker een van die mees volledig artikels op ons wiki. hansjoseph (kontak) 09:47, 29 Januarie 2009 (UTC)[reply]\nBut it has already been featured.--Bezuidenhout (kontak) 16:02, 29 Januarie 2009 (UTC)[reply]\nEk weet ja, maar dit het nog nie 'n voorbladster nie. Miskien hierdie keer. hansjoseph (kontak) 09:47, 30 Januarie 2009 (UTC)[reply]\nOndersteun — Adriaan90 (Bespreking • Bydraes) 18:10, 30 Januarie 2009 (UTC)[reply]\nDie artikel het sy voorbladster reeds op 2 Junie 2008 gekry. Op die oomblik word 'n stelsel van "2 nuwe artikels, 1 oue" gevolg: nie net om ons meer tyd te gee om aan potensiële artikels te skaaf nie, maar ook om weer 'n keer met ou gunstelinge te spog. Die "ou" artikels word in 'n chronologiese volgorde (her)gebruik. Ek het so onlangs Henry James vir week 13 aangestel, maar dit is oorspronklik in week 22 van 2007 gebruik. Volgens hierdie stelsel sal Hamlet eers weer in 2010/2011 'n verskyning maak. Indien versoek, kan ons die artikel seker vroeër gebruik, maar ek wil nie hê dit moet lyk asof ek "my" artikel voortrek nie (ek was die oorspronklike vertaler). Anrie (kontak) 16:18, 31 Januarie 2009 (UTC)[reply]\nOndersteun - 'n Stukkie (Suid-)Africana. Goeie taalgebruik, onderwerp word goed genoeg gedek. As bonus is daar 'n aantal geskiedkundige beelde beskikbaar gewees. Anrie (kontak) 15:43, 17 Mei 2008 (UTC)[reply]\nAangestel as voorbladartikel 24 vir 2008. - Anrie (kontak) 11:15, 28 Mei 2008 (UTC)[reply]\nOndersteun - Artikel wat die onderwerp goed genoeg en op 'n neutrale wyse dek. Goeie taalgebruik - korrekte transliterasie van Russiese name/terme. Voorsien van algemene bronnelys + spesifieke verwysings. Goeie uitleg. As bonus word baie van die rooi skakels toenemend ingekleur, danksy Winston se fokus op Russiese geskiedkundige artikels. Anrie (kontak) 10:40, 19 Mei 2008 (UTC)[reply]\nAangestel as voorbladartikel vir week 26 van 2008. Anrie (kontak) 18:11, 5 Junie 2008 (UTC)[reply]\nOndersteun - 'n Vertaling van hierdie Engelse artikel, wat self Featured-status behaal het (die nominasie en bespreking is hier, sou enige iemand belang stel). Ek sou hoop dat my vertaling 'n verbetering van die Engelse artikel is - ek het gevoel asof die Engelse artikel glad nie toeganklik vir die leek is nie en te veel vertrou op ondersteunende artikels (ek glo vas 'n spogartikel moet nie afhanklik van ander artikels wees nie, maar op sy eie bene kan staan). Ek het dus probeer om moontlik onbekende terms te verduidelik, bv. perihelium, opposisie, ens. en hoop dat dit nou makliker verstaanbaar is. A.g.v. die onderwerp van die artikel is tegniese/wetenskaplike konsepte/terms natuurlik onvermydelik en die verduideliking van sommige konsepte/terms sal self 'n aantal bladsye beloop, maar ek het so veel moontlik probeer byvoeg. Anrie (kontak) 10:07, 10 Junie 2008 (UTC)[reply]\nGebruik vir Wikipedia:Voorbladartikel week 27 2008. Groete. Frank\nMooi volledige artikel met bronne en beeldmateriaal. hansjoseph (kontak) 13:44, 8 Julie 2008 (UTC)[reply]\nOndersteun Graaf (kontak) 15:15, 14 Julie 2008 (UTC)[reply]\nGebruik vir Wikipedia:Voorbladartikel week 30 2008. Groete. Frank (kontak) 06:01, 21 Julie 2008 (UTC)[reply]\nNog 'n mooi volledige artikel met beeldmateriaal.hansjoseph (kontak) 10:45, 9 Julie 2008 (UTC)[reply]\nGebruik vir Wikipedia:Voorbladartikel week 31 2008. Groete. Frank (kontak) 18:45, 27 Julie 2008 (UTC)[reply]\n'n Slaggie iets anders en tog interessant. hansjoseph (kontak) 14:19, 14 Julie 2008 (UTC)[reply]\nGebruik vir Wikipedia:Voorbladartikel week 32 2008. Groete. Frank (kontak) 21:00, 3 Augustus 2008 (UTC)[reply]\nInteressant met SA inhoud. Ons sal net die rooi skakel in die eerste sin moet verwyder.--hansjoseph (kontak) 07:26, 23 Julie 2008 (UTC)[reply]\nGebruik vir Wikipedia:Voorbladartikel week 34 2008. Groete. Frank (kontak) 19:30, 17 Augustus 2008 (UTC))[reply]\nMooi artikel met beeldmatriaal. (Is ek die enigste wat voorstelle maak?)--hansjoseph (kontak) 13:04, 28 Julie 2008 (UTC)[reply]\nGebruik vir Wikipedia:Voorbladartikel week 35 2008. Groete. Frank (kontak) 19:25, 24 Augustus 2008 (UTC)[reply]\nGebruik die artikel op die voorblad terwyl die Spele aan die gang is. Frank (kontak) 17:55, 30 Julie 2008 (UTC)[reply]\nOndersteun Gebruiker:Africa South I agree , it's a good quality article thats been worked on in recent weeks , and its an upcoming event.\nOndersteun--hansjoseph (kontak) 08:37, 1 Augustus 2008 (UTC)[reply]\nGebruik vir Wikipedia:Voorbladartikel week 33 2008. Dankie vir die ondersteuning. Groete. Frank (kontak) 13:21, 10 Augustus 2008 (UTC)[reply]\nGekant - ek steun in beginsel die idee om belangrike gebeurtenisse op die voorblad te vertoon - soos ons verlede jaar met die Rugby Wêreldbeker 2007 gemaak het, maar die artikel soos sake nou staan lyk dit vir my bietjie skraps. Het dit die potensiaal om die plek te wees waar mens kan gaan kyk wat tans aangaan by die olimpiese spele en gee dit genoeg agtergrond? Na my mening nie. Die Engelse artikel is wel beter maar lyk ongelukkig ook nie heeltemal reg nie. Die Franse artikel het darem 'n medalje tabel en laurens (kontak) 16:00, 10 Augustus 2008 (UTC)[reply]\nIn daai geval moet jy maar vir ons 'n ander voorbladartikel uitsoek. Indien nie, sal die een vertoon. Groete. Frank (kontak) 16:04, 10 Augustus 2008 (UTC)[reply]\nLyk na 'n redelik goeie artikel. Een van die artikel se beelde het al op ons voorblad gepryk. Groete. Frank (kontak) 15:29, 31 Augustus 2008 (UTC)[reply]\nTensy ons 'n beter voorstel ontvang sal die blad vir Wikipedia:Voorbladartikel week 36 2008 gebruik word. Groete. Frank (kontak) 15:39, 31 Augustus 2008 (UTC)[reply]\nGebruik die artikel op die voorblad terwyl die Paralimpiese Spele aan die gang is. Groete. Frank (kontak) 21:07, 2 September 2008 (UTC)[reply]\nGebruik vir Wikipedia:Voorbladartikel week 37 2008. Groete. Frank (kontak) 19:45, 7 September 2008 (UTC)[reply]\nDie artikel lyk volledig genoeg en daar is goeie beeldmateriaal by ingesluit --RAM (kontak) 04:39, 3 September 2008 (UTC)[reply]\nOndersteun Haal net die 2 rooi skakels uit in die openingsparagraaf.hansjoseph (kontak) 16:18, 10 September 2008 (UTC)[reply]\nOndersteun I agree , its an excelent article, it hasnt been a featured article on any other wikipedia, being the capital of south africa and the city with the most white afrikaans speakers in the world, lets give it a go! :) Bezuidenhout (kontak) 16:37, 10 September 2008 (UTC)[reply]\nGebruik vir Wikipedia:Voorbladartikel week 38 2008. Groete. Frank (kontak) 11:13, 14 September 2008 (UTC)[reply]\n'n Mooi artikel met aanklank aan Zimbabwe. hansjoseph (kontak) 15:37, 1 September 2008 (UTC)[reply]\nGebruik vir Wikipedia:Voorbladartikel week 39 2008. Groete.\nOndersteun - Artikel self is redelik naby aan op standaard. Ek werk nog aan van die skakels maar dalk kan ander help met artikels soos Narbonne, Agde, kettery, Simon IV de Montfort en Lodewyk VIII van Frankryk. laurens (kontak) 09:27, 27 September 2008 (UTC)[reply]\nOndersteun - I think its a goed artikle , it should be featured Bezuidenhout (kontak) 20:41, 27 September 2008 (UTC)[reply]\nGebruik vir Wikipedia:Voorbladartikel week 40 2008. Groete. Frank (kontak) 14:49, 28 September 2008 (UTC)[reply]\nOndersteun - Nog 'n UNESCO-wêrelderfenis... Die artikel verenig onderwerpe soos argitektuur, godsdiens, geskiedenis en Skandinawië. --Voyageur (kontak) 21:23, 30 September 2008 (UTC)[reply]\nOndersteun - Bezuidenhout (kontak) 06:34, 1 Oktober 2008 (UTC)[reply]\nOndersteun - pragtig!hansjoseph (kontak) 06:03, 7 Oktober 2008 (UTC)[reply]\nAangestel as Wikipedia:Voorbladartikel week 42 2008. - Anrie (kontak) 10:56, 10 Oktober 2008 (UTC)[reply]\nDis alles gegrond op navorsing wat ek self gedoen het, sonder enige vertaling van ander Wiki's, en verreweg die langste artikel in enige taal oor die onderwerp. Morne (kontak) 14:54, 19 September 2008 (UTC)[reply]\nOndersteun foto van Sir Div?. hansjoseph (kontak) 16:37, 19 September 2008 (UTC)[reply]\nWat ek waar moet kry? Ek het al te veel teëspoed gekry oor foto's wat ek nie self geneem het nie. Daar was een, maar is verwyder. Morne (kontak) 16:54, 19 September 2008 (UTC)[reply]\nEen van ouer as 50 jaar gekry, al lyk hy soos 'n Bobbysocks. Morne (kontak) 11:45, 23 September 2008 (UTC)[reply]\nOndersteun - Inderdaad 'n spog-artikel. --Marinus (kontak) 11:13, 2 Oktober 2008 (UTC)[reply]\nKommentaar - Indien die artikel voorbladstatus behaal moet klaarheid verkry word oor die kopieregstatus van die beelde. Beeld:Sir De Villiers Graaff.jpg meld dat dit 'n Suid-Afrikaanse werk is (en Suid-Afrikaanse outeursreg daarop betrekking het), maar die beskrywing meld dat die beeld in Egipte geneem is (wat beteken dat Egiptiese outeursreg ook in ag geneem moet word). 'n Ander beeld, Beeld:Div Hottentots.jpg bevat net mooi niks inligting nie: geen bron, geen lisensiëringsetiket, geen beskrywing... Anrie (kontak) 11:25, 2 Oktober 2008 (UTC)[reply]\nAangestel as Wikipedia:Voorbladartikel week 43 2008 - Anrie (kontak) 11:35, 19 Oktober 2008 (UTC)[reply]\nOndersteun - Im suprised it hasn't been featured yet, isn't it just common sense to use this as it is the homeland of most of us.--Bezuidenhout (kontak) 08:48, 27 September 2008 (UTC)[reply]\nKommentaar Baie van die rooi skakels moet ingevul word voordat ons hom op die voorblad kan sit. --Marinus (kontak) 11:20, 2 Oktober 2008 (UTC)[reply]\nRooi skakels het is nie 'n faktor wat die kwaliteit van 'n artikel beïnvloed nie. Indien jy puur oor die estetiese bekommerd is, kan mens 'n aantal skakels verwyder en slegs die belangrikste los. Anrie (kontak) 11:26, 2 Oktober 2008 (UTC)[reply]\nAangestel as Wikipedia:Voorbladartikel week 45 2008 - Anrie (kontak) 12:11, 1 November 2008 (UTC)[reply]\nOndersteun - Een van my gunstelingstede. Die artikel beskryf onder meer die rol wat Bergen in die Hansetydperk gespeel het. Gebruikers van ander Wikipedias het uitstekende beeldmateriaal geskep. --Voyageur (kontak) 21:23, 30 September 2008 (UTC)[reply]\nOndersteun - Nog 'n uitstekende artikel. Is daar 'n Nordofiel op die redaksie of iets? --Marinus (kontak) 23:07, 30 September 2008 (UTC)[reply]\nNeutraal - i have no problem with featuring bergen or norwee, but am i the only one who wants something instead of countries or cities as featured articles?--Bezuidenhout (kontak) 06:34, 1 Oktober 2008 (UTC)[reply]\nThis point has been made by other users in the past as well, Bezuidenhout, but it simply reflects the fact that the majority of our well-written articles are on cities and countries. As soon as we get more articles on other topics, they'll get featured as well (Renier, for instance, has been working hard on expansive technology and economy-related articles, such as Gemene drukbuis brandstofinspuiting and Tegnesium.)\nIn addition to city-related articles, a range of hot topics such as Cremation (Verassing) is in preparation... ;) --Voyageur (kontak) 20:49, 20 Oktober 2008 (UTC)[reply]\nOndersteun - Tans een van ons top drie artikels ten opsigte van lengte wat 'n uitvoerige beskrywing van dié Skandinawiese land gee. --Voyageur (kontak) 21:23, 30 September 2008 (UTC)[reply]\nOndersteun - 'n Uitstekende artikel. --Marinus (kontak) 23:03, 30 September 2008 (UTC)[reply]\n= Wikipedia:Voorbladartikel week 48 2008. Anrie (kontak) 16:17, 20 November 2008 (UTC)[reply]\nBaie goed artikle --Bezuidenhout (kontak) 07:57, 26 September 2008 (UTC)[reply]\nKommentaar - Ek stem saam dat dit eventueel 'n goeie kandidaat sal wees, maar dit kort nog bietjie werk - nog nie volledig nie en van die rooi skakels moet ook eers ingevul word. laurens (kontak) 09:14, 27 September 2008 (UTC)[reply]\n= Wikipedia:Voorbladartikel week 49 2008. Anrie (kontak) 18:36, 22 November 2008 (UTC)[reply]\nOndersteun - Kort nog so bietjie werk maar as ons dringend iets soek het dit potensiaal - vertaling van 'n Voorbladartikel op die Franse wikipedia. laurens (kontak) 09:23, 27 September 2008 (UTC)[reply]\nNeutraal - good article, but i prefer featuring a UNESCO world heritage cite, rather then the many city articles already featured, overall i don't mind if it's featured. --Bezuidenhout (kontak) 20:40, 27 September 2008 (UTC)[reply]\nGebruik as Wikipedia:Voorbladartikel week 51 2008. Anrie (kontak) 20:24, 12 Desember 2008 (UTC)[reply]\nOndersteun - by next monday it should be fully complete with many pictures, good reference and there arn't many rooi skakles nie.--Bezuidenhout (kontak) 17:38, 17 November 2008 (UTC)[reply]\nGebruiker vir Wikipedia:Voorbladartikel week 52 2008. Anrie (kontak) 20:24, 12 Desember 2008 (UTC)[reply]\nOndersteun - Goed artikle --Bezuidenhout (kontak) 19:39, 20 Oktober 2008 (UTC)[reply]\nIndeed. Which is why it was chosen as featured article for week 28 of 2008. Regards, Anrie (kontak) 20:28, 20 Oktober 2008 (UTC)[reply]\nOntsluit van "https://af.wikipedia.org/w/index.php?title=Wikipedia:Kandidaatartikels_vir_voorblad/2008&oldid=760842"\nDie bladsy is laas op 5 April 2011 om 13:22 bygewerk.


Shell, Mantashe kry bloedneus in hof oor eksplorasie | Netwerk24\nShell, Mantashe kry bloedneus in hof oor eksplorasie\n’n Aktivis vaar op sy branderplank na die 'Amazon Warrior', die Noorse toetsvaartuig wat aan Shearwater behoort en deur Shell gebruik sal word om aan die Wildekus na olie en gas te soek. Foto: Green Connection\nDie uitspraak van die hooggeregshof in Makhanda (Grahamstad) dat Shell onmiddellik sy seismiese aktiwiteite aan die Wildekus moet staak, is as “ ’n massiewe oorwinning vir omgewings- en maatskaplike geregtigheid” geprys.\nRegter Gerald Bloem het gisteroggend aan onder meer Sustaining the Wild Coast (SWC) toegegee Shell het sy plig versuim om geraakte gemeenskappe te raadpleeg voordat hy, as deel van ’n soektog na olie en gas, met sy seismiese aktiwiteite begin het.\nSWC, verskeie gemeenskapsleiers van die Wildekus en All Rise, ’n groep omgewingsregslui, het vroeg vandeesmaand begin met regstappe om ’n dringende tussentydse interdik teen dié olie-en-gasreus te verkry.\nZuma wil Zondo by RDK verkla


Amerikaanse kongreslid: Mynbou moet belas word - Skinknuus - Blockchain Nuus\nFebruarie 17, 2018 admin\nAmerikaanse kongreslid: Mynbou moet belas word\nVerteenwoordiger van die Demokratiese Party van die Verenigde State van Amerika Ro Khanna van voorneme is om 'n belasting op die ontginning van cryptocurrencies.\nVerteenwoordiger van die Demokratiese Party van die Verenigde State van Amerika Ro Khanna is van mening dat die ontginning van cryptocurrencies moet belas word. Sedert mynbou in die toekoms skep sekere omgewingsprobleme, die kongreslid van voorneme is om te vergoed vir die skade.\nAs koolstofvrystellings belas, waarom dan nie dieselfde met mynbou cryptocurrencies doen? Mynbou Bitcoin en ander cryptocurrencies vereis aansienlike koste van energie. Die owerhede van baie lande het reeds begin om te bekommer oor die toename in die hoeveelheid elektrisiteit wat verbruik, en omgewingsbewustes voorspel ernstige moeilikheid. Hier is wat die Amerikaanse kongreslid dink oor hierdie:\n'N belasting opgelê kan word op gebruikte vermoëns, of 'n belasting op die werking van plase produseer Bitcoins – aangesien hulle invloed op die omgewing, hulle moet betaal vir dit.\nOor die algemeen, die kongreslid advokate beheer oor alle aspekte van die cryptocurrency handel, insluitende vir die aktiewe stryd teen bedrog. Khanna glo ook dat cryptocurrency transaksies is belangrik om te monitor, ten einde die terrorisme te bestry.\nvorige Pos:White House amptelike: nie naby aan regulasie Bitcoin\nvolgende Pos:Wat is volgende vir die Bitcoin Prys?\nFebruarie 27, 2018 by 3:51 AM


Wanneer God Nee Sê\nFebruarie 22, 2016 liefgodgrootliks2015\nWeek 7: Wanneer God Nee Sê\ndeur Angela |22 Feb 2016\nVandag se skrif is een wat baie na aan my hart is.\nDit is ‘n moeilike konsep om te verstaan… God antwoord gebede met ‘n “Nee”\nHoekom sou ‘n liefdevolle God nie vir sy kinders gee waarvoor hulle gevra het nie.?\nOns het laasweek gelees dat God vrygewig is en weet hoe om vir Sy kinders goeie gawes te gee (Matteus 7:9-11), maar met die eerste oogopslag lyk dit of hierdie skrifgedeelte hierdie waarheid weerspreek… of is dit?\nOns weet uit die Skrif dat God goed is (Psalm 107:1). Hy is liefde, en Sy weë is nie ons weë nie (Jesaja 55:8-9). Tog, sukkel baie van ons wanneer ons probeer verstaan waarom God beweeg in een situasie en nie in ‘n ander nie. Waarom Hy besluit om haar te genees, maar nie vir my nie? Hoekom ‘n liefdevolle Vader “nee” sê aan Sy kinders wanneer hulle tot Hom roep, Hom smeek om ‘n sekere ” doring ” wat in hul lewe is weg te neem.\nWanneer ons kyk na al hierdie situasies met oë en harte gefokus op die hier en nou, is dit moeilik om te verstaan. Dit is hoekom ons, ons perspektief, ons “fokus” moet verander as jy mag.\nAgter elke “nee” van God is iets GROTER wat Hy in stoor het vir Sy kinders.\nJa, God is vrygewig en ‘n ongelooflike Vader wat sy kinders oorvloedig voorsien met goeie gawes. Wanneer Hy kies om te antwoord met ‘n “nee”, moet ons vertrou dat God iets groter in stoor het vir ons lewens – iets wat ons nie kan verstaan of dink nie- iets waarmee ons net moet loop deur geloof en gehoorsaamheid.\nEk ken ‘n ding of twee oor “dorings in my vlees” en God gesmeek … Hom vir JARE GESMEEK om dit te verwyder. Wanneer ek 2 Kor 12:7-10 lees, is my hart seer vir Paulus, en ek hou verband met sy pleit by God.\nOns is nie seker wat Paulus se doring was nie, maar wat ookal dit was, dit het sy bediening beinvloed.\nVan sy perspektief, om te bid om hierdie “doring” te verwyder was ‘n goeie ding. Dit sou hom help om meer effektief te wees in bediening, in die bereiking van meer mense, in die preek van die evangelie … ” is dit nie ‘n goeie ding nie? ” Ek is seker hy het vir God dit gevra in sy gebede .\nTog was God se reaksie “Nee”\n“Nee” omdat God ‘n groter doel vir daardie “doring” gehad het.\nAs gevolg van Paulus se ” doring ” het ‘n man wie selfstandig was, afhanklik van God geword.\nDeur Paulus se “doring “, het hy groter genade ontwikkel en die vermoë om te empatie met ander – vaardighede wat albei dringend nodig was om te help om lief te hê en die opbou van die liggaam van Christus. Deur middel van hierdie “doring”, het Paulus ‘n sterker karakter ontwikkel en ‘n egte nederigheid soos hy heelhartig God gedien het met die wete dat dit nie ek is nie maar “Christus wat deur my werk.” (Filppense 2:13)\nEn wat was die gevolg van God wat hierdie “doring” in Paulus se lewe toe gelaat het? Mense rondom hom was in staat om Jesus beter te sien deur Hom!\nAs gevolg van die doring, is God se krag in Paulus se lewe getoon!\nAhhh is dit nie die uiteindelike doel in ons almal se lewens nie? Vir diegene rondom ons, om ons nie te sien nie, maar om Jesus te sien ?\nVir Jesus te verhoog en vir ons te verminder.\nVir my is my “doring” my leer gestremdheid. Ek deel meer oor hierdie storie in my boek You are Loved (Jy is Geliefd) wat ek mede-ge-outeur het met Sally Clarkson, maar soos Paulus, verstaan ek hoe dit voel om te smeek en pleit by God om ‘n “doring” van jou lewe te verwyder.\nEn ek verstaan die gevoel wat kom wanneer die antwoord “nee” is.\nVir jare kon ek nie verstaan waarom God sou toelaat dat ek leergestremdheid sou hê nie. Ek wou hom vaardig dien, maar ek het gebroke, beskadig en onbruikbaar gevoel.\nLaat ek nou eerliks wees met jou, Ek het gans te veel jare gespandeer om daardie leuens te glo.\nNiks kan verder van die waarheid wees nie.\nMaak nie saak jou verlede en maak nie saak jou foute, wanneer jy jou lewe gee aan Jesus sê die Bybel vir ons dat die ou lewe is verby en ‘n nuwe lewe neem sy plek (2 Kor 5:17). God is ‘n kenner in die genesing van gebroke lewens en bring skoonheid van die as.\nJy is NOOIT te gebreek, beskadig of onbruikbaar vir God nie\nSoos Paulus, het ek oor die jare geleer dat daar is ‘n groter doel in my “doring”. Alhoewel ek nog nie daarvan hou om dit te hê nie, het ek geleer om my “doring” te omhels, omdat dit eer gee aan my Vader soos vriende en die mense rondom my Hom sien groter werk in my lewe.\nEk weet sonder twyfel dat ek nie hierdie bediening sonder Hom kan bestuur nie. Elke oggend gaan ek op my knieë voor ek uit my slaapkamer gaan en smeek vir God om te werk deur my … te werk deur my swakhede. Ek is desperaat vir Hom en ek is niks sonder Hom nie. So al is ek swak, maak HY my sterk.\n“My genade is vir jou genoeg. My krag kom juis tot volle werking wanneer jy swak is.” 2 Kor 12:9\nSo, wat is die gevolg van my swakheid? Dat ek werklik kan spog in die Here! Dit is God wat werk en bring enigiets goeds wat uit my lewe kom of uit hierdie bediening … dit is ALLES HY!\nMy lewe is vir Sy heerlikheid.\n“Daarom is ek bly oor swakhede, beledigings, ontberings, vervolging en moeilikhede ter wille van Christus, want as ek swak is, is ek sterk” 2 Kor 12:10\nSo as God kies om my gebede te beantwoord met ‘n “nee” en “dorings” toelaat om te bly in my lewe, dan sal ek op Hom vertrou wetende dat Hy iets groter in stoor het .\nEk sal wag op die Here.\nKom ons praat: Wanneer het God jou gebed met ‘n “nee” geantwoord, en hoe het jy in jou verhouding met Hom gegroei as gevolg daarvan?\nLove God Greatly (Lief God Grootliks)\nWeek 7 Uitdaging:\nHierdie week lees ons oor die verskillende maniere hoe God ons gebede antwoord. Neem jou tyd hierdie week en skryf in jou Groei deur Gebed joernaal of enige ander joernaal, hoe God in jou lewe gewerk het na Hy een van jou gebede met ‘n “nee” geantwoord het… wat was die groter goed wat van Sy “nee” gekom het.\nWeek 7 Leesplan\nWeek 7 Memoriseervers\nPrevious postHoekom Hoor God Ons Gebede?\nNext postWanneer God sê “Wag”


Polisiebeamptes vas in Limpopo | Maroela Media\nBrig. Hangwani Mulaudzi, woordvoerder van die polisie, het gesê ŉ 51-jarige adjudant-offisier is Dinsdagmiddag in hegtenis geneem terwyl die ander adjudant-offisier Woensdagoggend in hegtenis geneem is.\nDie 51-jarige beampte het glo vroeër vanjaar ŉ man bedrieg wat sy kriminele rekord wou laat nagaan toe hy vir ŉ werk aansoek gedoen het. Die beampte het glo aan die man gesê ŉ gevangene het dieselfde identiteitsdokument as hy en dat hy R15 000 moet betaal om dit reg te stel. Die man het die bedrag betaal waarna die beampte glo vroeër die maand ŉ verdere R5 000 geëis het.\nMulaudzi het gesê die beampte en sy 48-jarige medepligtige is in hegtenis geneem nadat die man die geld aan hulle oorhandig het. Hulle sal na verwagting binnekort in die Seshego-landdroshof verskyn op aanklagte van bedrog en regsverydeling.\nŉ 29-jarige polisiekonstabel verbonde aan die Polokwane-polisiestasie is intussen ook in hegtenis geneem nadat hy glo ŉ vulstasie se winkel beroof het. Die beampte is in hegtenis geneem nadat ŉ saak van diefstal by die polisiestasie aanhangig gemaak is en die klaer die konstabel as die verdagte uitgewys het. Hy sal binnekort in die Polokwane-landdroshof verskyn.\nIs daar nog waardige polisie beamptes oor in die mag. Dit wil voorkom of die polisie die nuusmaker van die jaar is. Korrupsie en diefstal wat deur hulle ondersoek moet word , word deur hulle self gepleeg.\nDaar was ‘n artikel waar bevind is S.A het die beste Polisiemag in die wereld, Hulle is op die op die crimescene voordat die daad gepleeg is…\nTJAART VENTER · 4 jaar gelede\nGidoen. EK is nou reeds 22 jaar in die SAPS. Wat hier bo in die artikel staan is n realiteit in die SAPS. Wat my as eerlike SAPS lid baie ongelukkig maak is, is dat hierdie mense die eerlike en getroue lede se naam sleg maak. Jy kan vir jou self dink dat ek my uniform met eer moet dra, maar loop jy in die straat word jy as krimineel aangesien net omdat jy die SAPS se uniform dra.\nTjaart, my hart gaan uit na die paar polisiemanne wat hulle werk deeglik en sonder korrupsie doen. Ongelukkig word hulle al minder namate hulle die diens verlaat en ander weivelde soek. Ek salueer die wat vasbyt en hulle werk deeglik doen!\nMy broer en oom was in die SAPS en my neef is nog steeds. Ek het nog altyd die wereldse respek vir SAPS lede gehad, maar moet erken ek is deesdae nogals bangerig vir die polisie…….hoe ironies!!\nEk weet daar is nog heelwat SAPS lede wat trots het in hulle werk, maar ongelukkig is hulle ook baie keer die mense wat oorgesien word vir bevordering. Ek het al van soveel onregverdighede gehoor wat binne in die SAPS plaasvind dat dit skoon hartseer is, maar duidelik ons realiteit is.\nEk dink die groot probleem is die verkeerde mense kry die mag en weet nie hoe om dit te hanteer of wat om daarmee te maak nie. Die groot ironie is dat SAPS is daar om die publiek te dien, maar soveel van hulle het ‘n houding en sal jou eerder skade aandoen voor hulle jou sal help…….en dis nogals jammer!!\nKaren. ek blameer geen likd van die publiek wat nie meer die SAPS vertrou nie. Ek in 1998 bevorder tot my huidige rang. Al is ek hoeveel keer gekortlys vir bevordering maar elke keer is ek oorgesien vir redes wat ons nie mag noem nie. Of die betrokke pos is net teruggetrek .\nTjaart, dia absolute doel van die anc is JUIS om julle wat eerlik en trots is, deur hierdie tipe oorsienings uit die mag te dryf, sodat kaders ontplooi kan word. Die doel van ENIGE polisiemag in die wereld is om die regering te beskerm teen die minderheid wat NIE met die regering tevrede is nie. Klou vas aan julle poste met als wat jul het, want sodra alle mense soos jy uit hulle pad uit is, kan ons maar sommer self ons liggies afsit.\nEna · 4 jaar gelede\nDie hele land moet ly onder die beurtkrag en almal word die hele tyd gevra om sover moontlik toestelle, ligte ensovoorts af te skakel. Hoekom is Staatsdepartemente van vermelde vrygestel? In Polokwane brand al die ligte van geboue waarin Staatsdepartemente is 24/7.\nDaar is polisiemanne wat hul gatte af werk om hul gemeenskappe veilig te hou en ‘n ordentlike diens te lewer, maar ja, die korruptes maak dit nie maklik nie.\nDaar is te veel korrupsie en dit syfer maar van bo af deur na onder …\nMeeste is elke geval daar vir die voordele en nie die passie vir die werk nie …\nWanneer die manne in blou in hoe range misdade pleeg sal sekere konstables presies dieselfde doen. Soos by Parow polisie stasie.


JY LEES NOU Soggens\nIs jy darem partykeer dankbaar oor jou lewe? vra ’n vriendin. (Dis nadat ek haar vertel het van ’n besonderse vyfster-hotel waar ek onlangs tuisgegaan het.)\nDie laat-ontbyt: Rol pizza- of pasteideeg dun uit en plaas op bakplaat. Bedek met klein tamaties, swart ontpitte olywe en skywe sagte kaas. Bak in warm oond tot net voor die deeg verbruin. Verwyder uit oond, geur met grofgemaalde swart peper en druppels pesto, rol op en plaas terug in oond totdat deeg verbruin. Sny in skywe en sit voor met heelgekookte eiers en vars groenslaai. Die fees-ontbyt: Bak botterbroodjies met goue sultanas en sit voor met ongegeurde roomkaas. Berei ’n groot omelet met gekaramelliseerde rooi uie, gekerfte biltong en dun skyfies groenvye. Geur met grofgemaalde swartpeper, laat effens afkoel, sny in skywe en sit voor. Maak ’n koekstruif van vrugtekoek, nartjieskil en geroosterde amandels. Bedrup met sjampanje en sit voor met effens versoete mascarpone. Ontbyt moet aangepas word volgens die behoeftes, smake, ouderdom, gewig, gesondheid en aktiwiteite van elke huisbewoner. Maar ontbyt moet elke dag ongejaagd en met sorg voorgesit word. Jy verloor dalk ’n halfuur van rondjaag, maar jy wen ’n leeftyd van versorging.Ek waarborg dit.


Psigoanalise I | Cape Rebel\nHome > Stories > Psigoanalise I\nPosted on May 06, 2016 by Cape Rebel\n“Koos Nienaber het verlede week ’n brief van sy dogter, Minnie, gekry,” het Jurie Steyn vir ’n hele paar van ons aangekondig, daar waar ons in sy voorkamer gesit het. Dié kamer het as die Drogevlei poskantoor gedien. “Dis nou al twee jaar dat sy in ’n kantoor in Johannesburg werk. Mens sou nie so dink nie. Twee jaar ...”\n“Wat het in die brief gestaan?” het At Naudé hom op die man af gevra.\n“Wel,” het Jurie Steyn begin, “Minnie sê dat ...”\nJurie Steyn het gou agtergekom dat ons dit vermaaklik gevind het.\n“As dit is hoe julle daaroor tekere wil gaan,” het hy toe uitgevaar, “gaan ek julle niks vertel nie. Ek weet wat julle almal dink terwyl julle op daardie verspotte manier so sit en lag. Wel, laat net een van julle probeer om die posmeester soos ek te wees, so tussen die melkery en ploeëry deur en die ontvang van verkeerde rekeninge van die suiwelfabriek af, en die varke wat die soetpatats uitgrawe – om selfs nie eers te praat van die kalfseisoen nie – en kyk dan hoeveel tyd jy gaan oorhê om ander mense se briewe oop te stoom en te lees.”\nJohnny Coen wat nog jonk was en wat meer as net ’n bietjie in Minnie Nienaber geїnteresseerd was, het gou Jurie Steyn se gemoed gekalmeer.\n“Jy weet ons skeer op dieselfde manier maar net die gek soos met elke posmeester in die Bosveld gedoen word,” het Johnny Coen gesê. “Ons bedoel niks daarmee nie. Dis sommer net ’n ou grappie.”\n“Dit moet wees dat Koos Nienaber jou vertel het wat in sy dogter se brief gestaan het,” het Johnny Coen gesê. “Koos Nienaber het seker hier ’n draai gegooi en jou toe vertel. Anders sou jy mos nooit geweet het nie. Ek meen te sê. Jy kon onmoontlik geweet het.”\nDit was presies wat gebeur het, het Jurie Steyn bevestig.\nDaarna het Jurie Steyn ons in die fynste besonderhede vertel wat in Minnie Nienaber se brief gestaan het, soos haar pa, Koos Nienaber, dit oorvertel het.\n“Koos het gesê dat Minnie,” het Jurie Steyn gesê, “dat Minnie – wag, wag net so bietjie – so ja, hier is dit – ek het ou Koos gekry om dit vir my neer te skryf – dat Minnie gepsigo ... gepsigoanaliseerd is. Hier is dit, alles net so neergeskryf – sielsontleding.”\nEk sal nie ontken nie dat ons almal baie beїndruk was. Dit was nou iets waarvan ons nog nooit gehoor het nie. Jurie Steyn het gesien watter uitwerking sy mededeling op ons gehad het.\n“Ja,” het hy herhaal, baie seker van homself – en ook sekerder van sy woorde – “Ja, in die goudstad Johannesburg, is Minnie Nienaber gepsigoanaliseerd.”\nNá ’n paar oomblikke van stilte het Gysbert van Tonder van homself laat hoor. Op daardie manier het Gysbert al baie uit sy beurt uit gepraat.\n“Wel, dis nie die eerste keer dat so iets met ’n meisie wat alleen in Johannesburg woon, gebeur het nie,” het Gysbert gesê. “Een ding egter, haar ouers se deur sal altyd vir haar oop staan. Maar ek is verbaas dat ou Koos Nienaber dit vir jou genoem het. Hy is gewoonlik so trots.”\nEk het opgemerk dat Johnny Coen vir ’n oomblik bietjie bek-af gelyk het, totdat Jurie Steyn haastig verduidelik het dat hy dit nie só bedoel het nie.\nVolgens wat Koos Nienaber hom vertel het – het Jurie Steyn gesê – het dit vir die mense in Johannesburg die mode geword om deur ’n nuwe soort dokter behandel te word; ’n dokter wat nie gepla was oor hoe siek jou liggaam was nie, maar wat omgesien het daarna om jou gemoed en gees reg te kry. Hierdie soort dokter kon enigiets wat verkeerd was met jou gees, regmaak, het Jurie Steyn verduidelik. En jy hoef nie juis siek te wees om deur so ’n dokter behandel te word nie. Dit was ’n heel modieuse ding gewees om te doen, het Jurie Steyn bygevoeg. Johnny Coen het verlig gelyk.\n“Na gelang van wat Koos Nienaber my vertel het,” het Jurie Steyn gesê, “toets hierdie nuwe soort dokter nie meer jou hart deur daarna met ’n soort rubberpyp-ding te luister nie. In plaas daarvan vra hy jou net wat jy die vorige nag gedroom het. En daarna werk hy alles uit met behulp van ’n droomboek. Maar dis ook nie net ’n gewone droomboek nie, wat sal verklaar dat, as jy laasnag van ’n trop beeste gedroom het, dit sal beteken dat daar vorentoe doodsgevaar op iemand wag wat jy nog nie ontmoet het nie ...”\n“Wel, ek het ’n paar nagte vantevore gedroom dat ek ’n trop Afrikanerbeeste oor die Bechuanalandse grens aangejaag het,” het Fritz Pretorius gesê. “Net soos ek al baie voorheen gedoen het, op ’n nag toe daar nie veel van ’n maan was nie. Behalwe, wat snaaks aan die droom was, was dat ek gedroom het dat ek die beeste in die protektoraad ingesmokkel het, in plaas van daaruit. Kan jy jou voorstel dat ’n Marico-boer so ’n onnosele ding soos dit sou doen? Ek veronderstel die droom beteken dat ek besig is om van my kop af te raak of so iets.”\nNá At Naudé gesê het hoe verbaas hy was dat Fritz Pretorius in ’n droom vertel is wat almal in elk geval van hom geweet het – en daar niks van gekom het nie ná Fritz Pretorius se uitnodiging aan At Naudé om daardie opmerking buitekant die poskantoor te gaan herhaal – het Jurie Steyn verder verduidelik wat die nuwe soort behandeling was wat Minnie Nienaber van die nuwe soort dokter ontvang het, en dat sy dit glad nie nodig gehad het nie.\n“Dis nie die gewone soort droomboek, soos daardie Napoleon se droomboek waaraan my vrou soveel waarde geheg het voordat ons getroud is nie,” het Jurie Steyn voortgegaan. “Dis ’n droomboek wat deur professors geskryf is. Minnie het in die afgelope tyd allerhande vrese ondervind. Sommer lawwe soort vrese, het haar pa gesê. Niks om jou oor te bekommer nie. Ek dink enigeen uit die Groot Marico wat so lank soos Minnie Nienaber in Johannesburg gebly het, sou net soos sy bang geword het.\n“Die enigste ding wat vir my egter ’n raaisel is, is dat dit haar so lank gevat het om bang te begin raak.”